Държавен вестник, бр. 97, 2014 г., стр. 43

БРОЙ  97	
Д Ъ Р Ж А В Е Н  В Е С Т Н И К 	
СТР.  43  
6. Под „Ниво на измерванията“ се разбира 
разликата в показанията на инструментите 
за определяне на елементите на земното маг-
нитно поле, при последователни контролни 
(сравнителни) измервания. 
7. Под „Епоха“ се разбира определен 
момент от времето, към който стойностите 
на елементите на земното магнитно поле се 
приемат за актуални. 
8. „Сервитутна зона“ е територията с огра-
ничителен режим в ползването на поземления 
имот, в който се намират магнитните станции, 
за строителни, селскостопански, залесителни 
и други работи, които може да застрашат 
физическото състояние на магнитните стан-
ции, да затрудняват или правят невъзможно 
извършването на измервания върху тях или 
по друг начин да влияят неблагоприятно 
върху използваемостта им.
9. „Изкуствени смутители“ са: жп линии, 
електроцентрали, електропроводи, радио- 
предаватели и други източници на електро-
магнитно излъчване, предмети, сгради и 
съоръжения, съдържащи в конструкцията 
си метални елементи.
10. „Немагнитни инструменти“ са спе-
циализирани инструменти, изработени от 
немагнитни материали, неоказващи влияние 
върху измерванията на елементите на зем-
ното магнитно поле.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 2. Наредбата се издава на основание 
чл. 13, ал. 3 от Закона за геодезията и кар-
тографията.
§ 3. В срок до 6 месеца след влизане в 
сила на тази наредба началникът на Военно-
географската служба утвърждава Ръководство 
за поддържане на мрежата от магнитни 
станции и определяне на елементите на 
земното магнитното поле на територията на 
Република България по чл. 3, ал. 3.
§ 4. Съхранението и разпространението 
на материали и информация, свързани с 
мрежата от магнитни станции и елементите 
на земното магнитно поле за територията 
на Република България, се извършват от 
Военно-географската служба по ред и усло-
вия, определени от министъра на отбраната.
§ 5. Контрол по изпълнението на тех-
нико-технологичните изисквания и спаз-
ването на нормативните актове в процеса 
на поддържането на мрежата от магнитни 
станции извършва началникът на Военно-
географската служба и оторизирани от него 
длъжностни лица.
§ 6. Наредбата влиза в сила от деня на 
обнародването є в „Държавен вестник“.
Министър:  
Ангел Найденов
8060
НАРЕДБА № H-9 
от 20 май 2014 г.
за Държавната гравиметрична мрежа
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят редът 
за създаване, реконструкция, модернизация, 
приемане и поддържане на Държавната гра-
виметрична мрежа. 
Чл. 2. (1) Държавната гравиметрична 
мрежа (ДГрМ) представлява съвкупност 
от равномерно разпределени върху цялата 
територия на Република България и трайно 
стабилизирани върху местността точки (гра-
виметрични точки), за които са определени 
абсолютните стойности на ускорението на 
силата на тежестта (за краткост в текста по-
нататък – силата на тежестта – g), техните 
координати и височини.
(2) Държавната гравиметрична мрежа 
е изходна основа за всички гравиметрич-
ни измервания и снимки за геодезически, 
геофизични, научни и научноизследовател-
ски цели.
Чл. 3. (1) Държавната гравиметрична 
мрежа се изгражда като йерархична мрежа 
със следните класове:
1. Изходен (нулев) клас;
2. Първи клас – сгъстяващ на Изходния 
клас;
3. Втори клас – сгъстяващ на Изходния 
и на Първи клас.
(2) Изходният (нулев) клас включва точки 
с абсолютни определения на ускорението на 
силата на тежестта и служи за определяне 
на параметрите на гравиметричната система 
на страната и нейната връзка със световната 
система, за метрологично осигуряване на 
мрежите от следващите сгъстяващи класове, 
както и за изучаване изменението на гра-
витационното поле на Земята във времето.
(3) Първи и Втори клас включват точки с 
относителни определения на ускорението на 
силата на тежестта и служат за равномерно 
разпространение на гравиметричната сис-
тема върху цялата територия на страната.
Чл. 4. (1) Държавната гравиметрична 
мрежа се изгражда и поддържа от Военно-
географската служба.
(2) Научното и научно-приложното оси-
гуряване на гравиметричните измервания и 
тяхната обработка се извършват съвместно 
с Националния институт по геофизика, гео-
дезия и география на Българската академия 
на науките и Геодезическия факултет на 
Университета по архитектура, строителство 
и геодезия.